Source: http://www.banskabystrica.sk/?id_menu=29026&module_action__66584__id_vzn=17670
Timestamp: 2018-07-18 14:41:17+00:00
Document Index: 15436770

Matched Legal Cases: ['§ 6', '§ 7', '§ 6', '§ 7', '§ 7', '§ 7', '§ 10', '§ 11']

Mestské zastupiteľstvo v Banskej Bystrici (ďalej „MsZ“) podľa § 6 ods. 1 zákona č. 369/1990 Zb. o obecnom zriadení v platnom znení a § 7 ods. 4 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v platnom znení vydáva toto Všeobecne záväzné nariadenie Mesta Banská Bystrica č. 15/2016, ktorým sa mení a dopĺňa Všeobecne záväzné nariadenie Mesta Banská Bystrica č. 10/2015 o poskytovaní dotácií z rozpočtu Mesta Banská Bystrica
Všeobecne záväzné nariadenie Mesta Banská Bystrica č. 10/2015 o poskytovaní dotácií z rozpočtu Mesta Banská Bystrica schválené uznesením mestského zastupiteľstva č.269/2015 zo dňa 03.11.2015, ktoré je účinné od 20.11.2015 sa mení a dopĺňa nasledovne :
1. v celom texte sa slovné spojenie:
"minimálne 20 % celkového rozpočtu projektu" nahrádza znením:
"minimálne 10 % celkového rozpočtu projektu".
2. Z § 6 ods. 6 písm. c) sa vypúšťa text v zátvorke "(príloha č. 1 tohto VZN)“.
3. § 7 ods. 1 sa mení nasledovne:
1. Žiadosť sa podáva na tlačive, ktoré je zverejnené na internetovej stránke Mesta
www.banskabystrica.sk v časti Dotácie, a to:
a) osobne prostredníctvom klientského centra MsÚ,
b) elektronickou poštou na adresu: podatelna@banskabystrica.sk; žiadosť musí byť riadne signovaná žiadateľom a zaslaná v čitateľnej forme vo formáte pdf.. Po schválení žiadosti o dotáciu je žiadateľ povinný, najneskôr do dňa podpísania zmluvy o poskytnutí dotácie, predložiť originál podpísanej žiadosti.
c) poštou na adresu: Mesto Banská Bystrica, Československej armády 26, 974 01 Banská Bystrica.
4. v § 7 ods. 4 sa vypúšťa slovo "s prílohami"
5. v § 7 ods. 4 písm. b) sa slovné spojenie:
"konečný prijímateľ" nahrádza slovom:
"žiadateľ".
6. § 10 ods. 2 pism. g) sa mení nasledovne:
g) záväzok prijímateľa zabezpečiť vhodnú propagáciu Mesta ako poskytovateľa dotácie použitím erbu s textom "Realizované s finančnou podporou“ umiestneného na www.banskabystrica.sk v sekcii Propagácia podujatí - erb mesta na stiahnutie, na plagátoch, pozvánkach, dielach, obrazovom alebo zvukovom zázname a umiestnenie tohto erbu so spätným odkazom na internetových stránkach ak sa týkajú projektu, na ktorý bola poskytnutá dotácia.
7. v § 11 ods. 5 sa druhá veta nahrádza znením:
Vyúčtovanie sa podáva na tlačivách, ktoré sú zverejnené na internetovej stránke Mesta www.banskabystrica.sk v časti Dotácie.
Toto Všeobecne záväzné nariadenie Mesta Banská Bystrica č.15/2016, ktorým sa mení a dopĺňa Všeobecne záväzné nariadenie Mesta Banská Bystrica č. 10/2015 o poskytovaní dotácií z rozpočtu Mesta Banská Bystrica bolo schválené uznesením mestského zastupiteľstva č. 587/2016-MsZ zo dňa 13.09.2016 a účinnosť nadobúda dňom 01.10.2016, okrem Článku I. ods.6, ktorý nadobúda účinnosť dňom 01.01.2017.
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 18.07.2018 16:41:17
104970465